شەفەق نیوز/ تۊژینەوەیلە دەریخسنە ک میوەى لالەنگى  وەلفەت تەندروسى فرەیگ دیرێد و بیجگە لە سوودەیل فرەیگ ئەرا تەندروسی هەمیش هاوکاری فرەیگ خانمەیل کەێد لە گرنگیدان وە روخساریان.
ئیمکە ریزە، پسپۆڕ خوەراک ئەڵمانی دیاری کەێد، میوەى لالەنگى جۊر کلیلیگ ئەرا تەندروسى و جوانى دانریەێد و هاوکار هیشتن رەنگینی کەسەگە کەێد.
هووکار ێی خاسیەی لالەنگی  ئەرا فرەیی ڤیتامین (سى) چوودەو ک بڕ فرەیگ لەی  ڤیتامینە هالەناوی  و هاوکار بوود لە زیادکردن کۆلاجین لە لەش  و ئی کۆلاجینە لێوا کەێد ک پووس  قاێمتر  دەربکەفێد و ساف و رونتر بوود.
وەگەر ئەیش لالەنگى بڕ خاسیگ ڤیتامین (ئەى) هاناوی ک وە بیتاکارۆتین ناسریاگە و هاوکارى خانەیل لەش کەێد تا نووەو بوود.
